Internet Explorer 7

Internet Explorer 7, stundom kun forkortet IE7, er en versjon av Microsofts nettleser Internet Explorer.

Historie
Internet Explorer 7 ble utviklet samtidig med Windows Vista, men er tilpasset både Windows XP- og Windows Vista-plattformene. Internet Explorer 7 ble sluppet i engelsk utgave 18. oktober 2006. Brukergrensenittet har nå hatt den største endringen på mange år.

Nye funksjoner og endringer 
Internet Explorer er ikke lenger integrert med Windows Explorer. Lokale filer skrevet i IE7 blir åpnet ved hjelp av Windows Explorer og nettsider skrevet inn i Windows Explorer blir åpnet i standard nettleseren.
Versjon 7 støtter fanebasert surfing, en populær funksjon i konkurrerende nettlesere. Internet Explorer 7 har også fått en ny funksjon for miniatyrvisning av åpne faner, som Microsoft kaller «QuickTabs». Siden utgivelsen av Beta 3 har brukeren kunnet manuelt omorganisere faner ved å dra de og slippe dem, en annen funksjon som finnes i de fleste fanebaserte nettlesere.
Versjon 7 legger til støtte for internasjonale domenenavn (IDN) som har anti-spoofing beskyttelse. Hvis brukeren besøker et nettsted, hvis navn er et fremmed språk (ikke-Latinske bokstaver), vil det vises i punycode hvis brukeren ikke har installert støtte for det aktuelle språket. Ikke-latinske bokstaver kan også med visse restriksjoner, bli blandet med Latinske bokstaver, da blir puny-kode brukt dersom støtte for ikke-latinske skript ikke er installert.
En søkeboks har blitt lagt til øverst i høyre hjørne, en annen populær funksjon i konkurrerende nettlesere. Standardsøkemotoren er arvet fra Internet Explorer 6 sine innstillinger (ellers «Windows Live Search», som forskjellige søkemotor verktøylinjer overstyrer for å tilby søkemuligheter i adresselinjen, men flere tilbydere kan legges til. Microsoft gir ut en liste over vanlige tilbydere. Søkeboksen bruker A9.com sin OpenSearch for å importere søketilbydere. Ved å bruke en åpen standard, har det blitt lettere for tilbydere å legges til søkeboksen.

Brukerfunksjonalitet

Samlet i et grensenitt:
Historie-logg
Favoritter
RSS Feeds

Inkluderer ellers:
Med flere faner oppe kan må åpne et oversiktsvindu med små bilder av alle fanene, for å bytte, lukke osv.
Anti-Phishing-filter
Shrink-to-fit-utskrift

RSS 
RSS-støtte er integrert, og det er et lite ikon øverst på menyen som blir aktivt når man er på en side som har RSS-feeds tilgjengelig. Man kan så trykke på denne for å få listet eller sett på feedene og velge hvem man vil abonnere på.

RSS-feeds vises nå i lesbart format også i IE, ikke bare som XML.

Anti-Phishing
Phishing eller andre typer angrep som benytter seg av sosial manipulering er blitt en større trussel med årene. Internet Explorer 7 inkluderer et phishing-filter som ser etter kjente tegn (omtrent som antivirus-signaturer), og advarer brukeren om nettstedet bærer preg av å være en phishing-site.
Om ønskelig kan også brukeren aktivere sjekking av adresser mot en online-database, slik at man får beskjed med en gang man forsøker å gå inn på et kjent phishing-sted.

Shrink-to-fit printing
Internet Explorer 7 forsøker å tilpasse layouten på utskriften slik at man ikke får et puslespill når man skriver ut fra et nettsted, men heller en utskrift som passer til valgt papir-størrelse.

Sikkerhet
Integrert phishing-filter er allerede nevnt
ActiveX opt-in
ActiveX-kontrollere må aktiveres første gang de benyttes, ikke bare tillattes installert som før. Dette gjør man lett ved å klikke på kontrollen man vil aktivere og bruke. ActiveX-kontrollere må også være markert som ment for internettbruk, for å hindre angrep mot ActiveX-kontrollere ment brukt i lokale applikasjoner.

Referanser

Se også 
 Nettleser
 Internet Explorer

Eksterne lenker
 Internet Explorer hjemmeside
 Teknisk oversikt IE 7

Internet Explorer

th:อินเทอร์เน็ตเอกซ์พลอเรอร์#อินเทอร์เน็ตเอกซ์พลอเรอร์ 7